

**Қазақстан Республикасы Президентінің кейбір жарлықтарына арнайы экономикалық аймақтар мәселелері бойынша өзгерістер мен толықтырулар енгізу туралы**

Қазақстан Республикасы Президентінің 2014 жылғы 31 шілдедегі № 872 Жарлығы.

      Қазақстан Республикасының

      Президенті мен Үкіметі актілерінің

      жинағында жариялануға тиіс

      **ҚАУЛЫ ЕТЕМІН:**

      1. Қазақстан Республикасы Президентінің кейбір жарлықтарына мынадай өзгерістер мен толықтырулар енгізілсін:

      1) алып тасталды - ҚР Президентінің 05.05.2018 № 681 Жарлығымен;

      2) алып тасталды - ҚР Президентінің 05.05.2018 № 681 Жарлығымен;

      3) "Сарыарқа" арнайы экономикалық аймағын құру туралы" Қазақстан Республикасы Президентінің 2011 жылғы 24 қарашадағы № 181 Жарлығына (Қазақстан Республикасының ПҮАЖ-ы, 2012 ж., № 2, 17-құжат):

      жоғарыда аталған Жарлықпен бекітілген "Сарыарқа" арнайы экономикалық аймағы туралы ережеде:

      4-тармақ мынадай редакцияда жазылсын:

      "4. АЭА аумағындағы қызметтің басым түрлері:

      1) металлургия өнеркәсібі;

      2) машиналар мен жабдықтардан басқа, дайын металл бұйымдары өндірісі;

      3) авиациялық, автомобиль және мотоцикл қозғалтқыштарынан басқа, қозғалтқыштар мен турбиналар өндірісі;

      4) автокөлік құралдары, трейлерлер мен жартылай тіркемелер өндірісі;

      5) компьютерлер, электрондық және оптикалық бұйымдар өндірісі;

      6) электр жабдықтары өндірісі;

      7) химия өнеркәсібі өнімдері өндірісі;

      8) резеңке мен пластмасса бұйымдары өндірісі;

      9) құрылыс материалдары мен металл емес минералдық өнімдер өндірісі;

      10) гидравликалық жабдықтар өндірісі;

      11) өзге сорғылар, компрессорлар, тығындар мен қақпақшалар өндірісі;

      12) өзге де шүмектер мен бұрандалар өндірісі;

      13) подшипниктер, тегершіктер мен тісті берілістердің элементтері мен жетектер өндірісі;

      14) плиталар, пештер мен пеш оттықтары өндірісі;

      15) көтеру және тасымалдау жабдықтары өндірісі;

      16) қол электр құралдары өндірісі;

      17) өнеркәсіптік тоңазыту мен желдету жабдықтары өндірісі;

      18) сұйық минералдарға арналған тазалау аппараттары өндірісі;

      19) сұйық минералдарды немесе ұнтақтарды өндіруге, диспергациялауға немесе тозаңдатуға арналған жабдықтар өндірісі;

      20) мұнайды тазалауға, химия өнеркәсібіне, сусындарды өндіру жөніндегі индустрияға арналған тазалау жабдықтары өндірісі;

      21) центрифугаларды (қаймақайырғыштар мен кептіру аппараттарынан басқа) өндірісі;

      22) судың кері циркуляциясы арқылы тікелей суытуға арналған сумен суыту бағандары өндірісі;

      23) ауыл шаруашылығы және орман шаруашылығы техникасы өндірісі;

      24) металдарды қысыммен өңдеуге арналған жабдықтар өндірісі;

      25) өзге де металл өңдейтін станоктар өндірісі;

      26) металлургияға арналған машиналар мен жабдықтар өндірісі;

      27) тау-кен өндіру өнеркәсібіне, жерасты жұмыстарына және құрылысқа арналған техникалар өндірісі;

      28) тамақ өнімдерін, сусындарды және темекі бұйымдарын өндіруге және қайта өңдеуге арналған жабдықтар өндірісі;

      29) тоқыма, тігін, үлбір мен тері бұйымдарын дайындауға арналған жабдықтар өндірісі;

      30) қағаз бен қатырма қағаз дайындауға арналған техникалар өндірісі;

      31) резеңкені, пластмасса мен басқа да полимер материалдарды қайта өңдеуге арналған жабдықтар өндірісі болып табылады.".

      Ескерту. 1-тармаққа өзгеріс енгізілді - ҚР Президентінің 05.05.2018 № 681 Жарлығымен.

      2. Осы Жарлық қол қойылған күнінен бастап қолданысқа енгізіледі.

|  |  |
| --- | --- |
|
Қазақстан Республикасының |
 |
|
Президенті |
Н.Назарбаев |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК